Durham Road 31 | LekkeSlaap
Vanaf R2 178 per nag(plek vir 6)
Durham Road 31 is in 'n stil keeromstraat in die gegoede buurt, West Beach, geleë. Ons bied aan gaste 'n rustige wegbreekplek in die hartjie van Kaapstad. Die moderne selfsorghuis is ideaal vir 'n groot groep vriende of 'n gesin.
Hierdie vierslaapkamerhuis se hoofslaapkamer het 'n koninggrootte-bed en 'n en suite-badkamer met 'n bad en stort, en daar is 'n koningingrootte-bed in die tweede slaapkamer. Die derde slaapkamer het 2 enkelbeddens en die vierde slaapkamer het 'n slaapbank wat net geskik is vir 2 kinders.
Die ruim oopplan-sitkamer is luuks gemeubileer en minimalisties opgemaak. Die sitkamer bied 'n plasma-TV met DStv en 'n DVD-speler. Die ruim eetkamer bied sitplek vir 8 mense om die groot tafel. Die ten volle toegeruste kombuis beskik oor 'n mikrogolf, tuimeldroër, wasmasjien, skottelgoedwasser en 'n groot ontbythoekie met stoele waar gaste gerieflik kan eet.
Buite is daar 'n patio wat gemeubileer is vir el fresco-etes, daar is braaiplek en die tuin en daar is 'n swembad. Die ander geriewe sluit 'n CD-speler, internet-toegang, 'n alarmstelsel en elektriese heining in.
Alle nodige geriewe soos die MyCiti-bushalte, verskeie winkelsentrums, restaurante, kroeë, Blouberg se pragtige strande, Tafelberg en 'n oorvloed doendinge is alles binne stap- of ry-afstand.